पैगम्बर हजरत मोहम्मद साहब का जन्म दिवस पर निकाला जुलूस
जिलेमें गुरुवार को पैगंबर मोहम्मद साहब का जन्म दिवस हर्षोल्लास के साथ मनाया गया। इस अवसर पर गोपालगढ़ से जुलूस निकाला गया। जुलूस गोपालगढ़ से प्रारंभ हुआ, जो कि मछली मोहल्ला, चांदपोल गेट, कुम्हेर गेट आनंद नगर होता हुआ, लक्ष्मण मंदिर, गंगा मंदिर, चौबुर्जा बाजार,्र मथुरा गेट, बिजली घर होता गोपालगढ़ पहुंचा। जुलूस का रास्ते में जगह-जगह स्वागत किया गया। जुलूस में युवक अल्लाह हो अकबर... का उदघोष करते हुए चल रहे थे। इस अवसर पर मस्जिदों को रोशनी से सजाया गया। मस्जिदों में प्रसादी का वितरण किया गया।
जामा मस्जिद में जुलूस में मुस्लिम समाज के लोग आगे-आगे तिरंगा झंडा लिए हुए थे। मथुरा गेट शमशेर बहादुर मस्जिद के मौलाना अब्दुल सलाम ने बताया कि अच्छाई का पैगाम देने बुराई को मिटाने वाले हजरत मोहम्मद साहिब का जन्म दिवस मुस्लिम समाज के लोगों ने मनाया। इस अवसर पर मस्जिदों को विशेष रोशनी से सजाया गया। मस्जिदों में हजरत मोहम्मद साहब के दिए गए पैगाम पर चलने का आह्वान किया गया। वक्ताओं ने कहा कि मोहम्मद साहिब का पैगाम था कि अच्छाई को ग्रहण कर बुराई को मिटाना है। आपस में भाईचारा मोहब्बत से रहें। इस अवसर पर बहादुर शमशेर मस्जिद के अब्दुल सलाम, छोटे खां, मुश्ताक खां, पप्पू, अकबर, शकील, अंसार कुरैशी, कल्लन, हाफिज अकसद आलम आदि मौजूद थे।
जुरहरा|पैगम्बरमुहम्मद साहब के जन्म दिवस बाराह वफात पर मुस्लिम समाज ने गांव गावड़ी में धार्मिक कार्यक्रम आयोजित कर क्षेत्र में जुलूस निकाला। महफिलें मिलाद शरीफ के तहत जामा मस्जिद पर कुरान शरीफ की तिलावत से कार्यक्रम शुरू हुआ।
इस दौरान समाज के छोटे बच्चों ने नवी की शान में नातिया कलाम पेश किए। इस अवसर पर मुहम्मद साहब की जीवनी पर मौलाना मुबारक अली, मौलाना जाकिर ने प्रकाश डाला। इस अवसर पर अमन एवं एकता का पैगाम देने वाला जुलूस मुहम्मदी निकाला गया। जुलूस गांव गावडी, खेडली गुमानी, पाई, नौगांवा, समधारा होते हुए वापस गांव गांवड़ी पहुंचा। जहां तकरीरी महफिल का आयोजन कर अमन एवं शांति का पैगाम दिया गया। इस मौके पर मुस्तनीर, मास्टर, असलूप, आस मोहम्मद, शेर मोहम्मद आदि लोग मौजूद थे।
जुरहरा. गांवड़ी में अमन का जुलूस निकालते लोग।
भरतपुर. जुलूस निकालते मुस्लिम समाज के लोग।
hin_Deva hin_Deva hin_Deva hin_Deva hin_Deva bho_Deva bho_Deva